ועדה משותפת של ועדת הכנסת וועדת הכספים לתקציב הכנסת, כנסת 24, פרוטוקול מספר 3, 2022-06-27 08:30

ניר אורבך: בוקר טוב.

ניר אורבך: אני מתכבד לפתוח את ישיבת הוועדה המשותפת לתקציב הכנסת.

ניר אורבך: היום יום שני, כ"ח בסיון תשפ"ב, 27 ביוני 2022.

ניר אורבך: על סדר-היום: שינויים בתקציב הכנסת בשנת 2022.

ניר אורבך: מנכ"ל הכנסת, תתחיל בבקשה.

גיל סגל: בוקר טוב.

גיל סגל: אנחנו מביאים לפני הוועדה, אדוני היושב-ראש, את השינויים בתקציב הכנסת לשנת 2022.

גיל סגל: אני תכף אעביר לחשב הכנסת ולסגנו את זכות הדיבור וההסבר.

גיל סגל: אני רק אגיד שעיקר השינויים מקורם בעדכון שכר היועצים, יועצי חברי הכנסת.

גיל סגל: יש עוד עדכונים כאלה או אחרים קטנים.

גיל סגל: בבקשה, החשב.

חיים ביטון: אנחנו מבקשים להעביר – אני רוצה לעשות פה תיקון קטן: כתוב מסעיף רזרבה, אני רוצה להגיד מתוכנית הרזרבה – סכום של 6.5 מיליוני שקלים לתוכניות הבאות:

חיים ביטון: לתוכנית עבודת חברי הכנסת אנחנו רוצים להעביר סכום של 3 מיליוני שקלים.

חיים ביטון: זה נובע מהסכם שהגענו אליו עם היועצים הפרלמנטריים לעדכונים בשר.

חיים ביטון: הסכום הזה חסר בתוכנית ואנחנו מבקשים להעביר אותו; אנחנו מבקשים להעביר לתוכנית של שכר הצוות הפרלמנטרי עבור כל מיני התדיינויות שאנחנו עושים עם עובדי הסיעות, עבור עובדי הסיעות.

חיים ביטון: כמובן שזה עדיין לא קרה, אבל לאור המצב הפוליטי, לא יודע אם תהיה לי הזדמנות לעשות העברה של הסכומים האלה, אז כבר עכשיו אני מעביר את זה כהכנה פ זה יקרה.

חיים ביטון: הסכום הוא חצי מיליון שקלים.

חיים ביטון: יש לנו עודף קטן, אז אנחנו מעבירים את הסכום הזה כדי לכסות חוסר שיכול לקרות אם זה ייצא לפועל; אנחנו מבקשים להעביר עוד 3 מיליוני שקלים לתוכנית של הוצאות עובדי הכנסת בגין שומת ביטוח לאומי שקיבלנו עבור שנים קודמות כתוצאה מביקורת שנערכה לנו על-ידי המוסד לביטוח לאומי.

חיים ביטון: השלמות ניכויים.

ניר אורבך: תודה רבה.

ניר אורבך: חבר הכנסת בועז טופורובסקי, את רוצה להעיר משהו לפני שעוברים להצבעה?

בועז טופורובסקי: לא, תודה.

ניר אורבך: בסדר גמור.

ניר אורבך: אנחנו נעבור להצבעה.

ניר אורבך: מי בעד, ירים את ידו.

- דדון: שניים – פה אחד.

- דדון: בעד בקשת יושב-ראש הכנסת – 2

ניר אורבך: פה אחד.

ניר אורבך: תודה רבה לכם.

ניר אורבך: אני מחל לכם שכל העבודה שלכם תהיה קלה כך.

ניר אורבך: הישיבה נעולה.

ניר אורבך: בהצלחה לכולנו.